|  |
| --- |
| Ansøgning om støtte til forskningscentre og faglige miljøer uden tilknytning til et program |

For at understøtte IKK’s forskningsorganisering kan centre og forskningsmiljøer, der ikke hører under et program søge om op til 10.000 kr. til gennemførelse af konkrete aktiviteter.

Der kan blandt andet søges om midler til:

* Seminarer
* Workshops
* Netværksarrangementer
* Invitation af gæsteforskere
* Videndeling i forhold til samfundet

I det omfang det er muligt, skal der søges om eksterne midler til gennemførelse af aktiviteterne, f.eks. konferencer, besøg af gæsteforskere etc. Vær opmærksom på, at forskningsgrupper eller individuelle forskere tilknyttet centre eller enheder som udgangspunkt skal søge midler til at gennemføre relevante aktiviteter igennem programmet. Aktiviteter gennemført i regi af forskningsprogrammer skal finansieres gennem programmernes budgetter.

***Hvem kan søge?***
Centerledere eller kontaktpersoner ansøger på vegne af center og forskningsmiljø etc. ved fremsendelse af ansøgning til forskningskonsulent Lise Marie Andersen.

***Hvordan behandles ansøgningerne?***

Ansøgningerne behandles af forskningsudvalget, idet der tages højde for eventuel inhabilitet. Endelig beslutning om tildeling af midler træffes af institutledelsen. Der forventes en sagsbehandlingstid på 3-4 uger. Tilsagn meddeles ved, bevillingsskrivelse fremsendes til ansøger og afdelingssekretær.

***Ansøgningsfrist?***
Én gang årligt i november. Dato udmeldes i nyhedsbrev senest 1. mdr. før deadline

**Skabelon for tildeling af midler**

**(max. 2 A4-sider)**

|  |  |
| --- | --- |
| **Ansøger** |  |
| **Hvad søges der til**Center eller fagligt miljø  |  |
| **Påtænkte aktiviteter:**Oversigt/tentativ arbejdsplan for næste periode |  |
| **Budget**Der ønskes et budget fordelt på hver enkelt af de foreslåede aktiviteter (bemærk, at det ikke er muligt at søge om finansiering af interne seminardage – forplejning vil kræve en overvægt af eksterne deltagere). |  |
| **Forventede resultater**  |  |